Eron Iroq Kurdistoni bilan chegarani ochdi

Eron hukumati Iroq Kurdistoni bilan oktabr oyida yopib qo‘yilgan chegara o‘tkazish punktlarini ochdi. Bu haqda ISNA agentligi Arbildagi Eron konsulligiga tayangan holda xabar bermoqda.
"Iroq hukumati bilan maslahatlashuvlardan so‘ng, Parvizxon va Tamarchindagi Iroq Kurdistoni bilan chegara seshanba kuni ochildi, ular 25 sentabr kungi mintaqa mustaqilligi bo‘yicha referendumdan keyin yopib qo‘yilgandi", - deyiladi bayonotda.
Iroq TIV 2017 yilning 15 oktabr kuni Eron Bag‘dod rasmiy hukumati iltimosiga ko‘ra, Iroq Kurdistoni bilan chegarani yopib qo‘ygani haqida ma'lum qilgandi. Keyinchalik Bashmak tumanidagi o‘tkazish nuqtasi ochildi.